АҞӘА, нанҳәа 29 - Sputnik. Ҟабарда-Балкариа атеррористтә акт аԥырҟәҟәаан, иара аззырхиоз атеррорист даанкылан. Иара иҿы иқәшаҳаҭхеит ҳәа аанацҳауеит РИА Новости.
"Аоперативтә информациа аус адулараан Ҟабарда-Балкариа, Урвантәи араион иатәу аиланхарҭақәа Чернаиа речка, Алтуд рҟны иԥшаан аҵәахырҭа – ахархәара иазырхиаз арԥжәагақәа ҩба ҭаны", - ҳәа аҳәоит адырраҭара.
Арԥжәагақәа аҭыԥ аҟынтәи рахыгара ашәарҭара ахьацыз инамаданы иара уа иртҟәацын.
Абри ашьҭахь аамҭақәак рыла даанкылан арҭ арԥжәагақәа ҟазҵаз ахаҿы. Иара аҭыԥантәи ауаҩԥсы уаанӡагьы атерроризм азы иус рыӡбахьан.
Ахаҵа ахара ихы иадиҵеит, иҳәеит "азинхьчаратә усбарҭақәеи аҳәынҭқарратә усбарҭақәеи робиектқәа рганахьала адиверсиа-террористтә акт мҩаԥигараны дшыҟаз".
Уажәы ашьақәыргылара иаҿуп даҽа террористтә еиҿкаарақәак дрыдҳәалазу дрыдҳәаламзу.
Иара убас шәаԥхьар ҟалоит:
Ростовтәи аобласт аҿы иааныркылеит ИГИЛ алахәылацәа
АҞӘА, ԥхынгәы 15 - Sputnik. Урыстәылеи Ҭырқәтәылеи рҳаиртә еимадара хацдыркырц азы еилацәажәеит, аха макьаназы арыцхә еилкаам ҳәа аанацҳауеит РИА Новости, Ҭырқәтәыла атранспорт аминистрраҟынтә ахыҵхырҭа шьаҭас иганы.
"Иахьа ҳминистр аҳәамҭа ҟаиҵеит атәылақәа рыҩба рҳауатә ҵакыра аартра ишақәшаҳаҭхаз, аха макьаназы арыцхә шьақәыргылам, аимадара анхацыркхогьы еилкаам", - ҳәа иҳәеит амаҵзура иацәажәоз ахаҿы.
Урыстәыла акоронавирустә пандемиа инадҳәаланы хәажәкыра 27 раахыс аҳауатә еимадара ԥнакит. Ззин ыҟаз аидаратә, аԥошьҭатә, асанитартә, агуманитартә реисқәа ракәын, иара убасгьы аиҳабыра рзин ҷыдала иалшон атехникатә маҵзуразы, иҭацәу аҳаирпланқәа рырԥырреи атранзит реисқәа рымҩаԥгареи рзы.
Урыстәыла ԥхынгәы 15 инаркны иаԥыхуп ихымԥадатәиу ҩымчыбжьатәи акарантин атәылахь иалало рзы.
Уаанӡа Роспотребнадзор ажәалагала ҟанаҵахьан аҳаиртә еимадара шьақәыргылазарц: Германиа, Италиа, Великобританиа, Польша, Даниа, Финлиандиа, Венгриа, Нидерланды, Норвегиа, Китаи, ШриЛанка, Вьетнам, Монголиа рахь.
Аԥыза-министр ихаҭыԥуаҩ Татиана Голикова аҳәамҭа ҟалҵеит аҳаиртә еимадара ахацыркразы аҭагылазаашьа иахәаԥштәуп, 100000-ҩык ауааԥсыра рыбжьара 40 вирус хҭыс еиҳамкәа аҭыԥ амазароуп ҳәа.
Иара убас шәаԥхьар ҟалоит:
АҞӘА, ԥхынгәы 15 - Sputnik. Урыстәыла уахыки-ҽнаки рыла 6 422 -ҩык авирус рыдбалоуп арегионқәа 85 рҿы ҳәа аанацҳауеит COVID-19 аҿагыларазы Москва аоперштаб.
Авирус зыдбалаз рҟынтәи 26,6% аклиникатә ҟазшьақәа рныԥшуамызт.
Уахыки-ҽнаки рыла рыԥсҭазаара иалҵит 156-ҩык, ргәы бзиахеит 10 424-ҩык.
Зынӡа атәылаҿы COVID-19 иахҟьаны 11 770 ԥсыҭбара азгәаҭоуп, 523 249-ҩык ргәы бзиахахьеит.
Аԥсны ауааԥсыра акоронавирус рацәыхьчаразы аштаб адыррала, ареспубликаҿ 38 чымазара хҭыс ыҟан, урҭ рҟынтәи 37-ҩык ргәы бзиахеит, аӡәы лыԥсҭазаара далҵит.
Иахьазы Аԥсны акоронавирустә инфекциа змоу ҳәа уаҩ дыҟам.
Иара убас шәаԥхьар ҟалоит:
Гәдоуҭатәи ахәышәтәырҭа илрыҩааит COVID-19 аҟынтә зҽызхәышәтәыз аҩыџьа